NAVODILO ZA IZPOLNJEVANJE PRISTOPNE IZJAVE K POKOJNINSKEMU NAČRTU

SPOŠTOVANI SODELAVCI !

1.	Natančno preberite osebne podatke, vpisane v pristopni izjavi. V primeru napak v osebnih podatkih, le-te na pristopni izjavi sami popravite s tiskanimi črkami in podpišite. Na podlagi pravilnih podatkov vam bo Prva pokojninska družba d.d. izstavila zavarovalno polico.

2.	Pri točki 3 pristopne izjave pod rubriko individualno zavarovanje lahko vpišete določen znesek, ki ga boste poleg zneska 5000,00 SIT namenili za dodatno pokojninsko zavarovanje. Skupni znesek, namenjen  dodatnemu pokojninskemu zavarovanju ne sme presegati 5,84 % vaše bruto plače. 

3.	Če že vplačujete v katerem drugem pokojninskem načrtu v okviru dodatnega pokojninskega zavarovanja  (v t.i. “drugem stebru”), vas obveščamo, da ste za uveljavljanje davčnih olajšav vključeni le v en pokojninski načrt.

4.	Pri točki 6 pristopne izjave lahko izberete upravičenca za primer smrti. Imate možnost ustrezno označiti eno od treh možnposti (potomci, preživeli zakonci ali oboji), lahko pa ga posamično določite z imenom in priimkom, rojstnim datumom, naslovom in davčno številko. Če ne vpišete nič, gre za dedovanje po zakonu, kar je najbolj priporočljivo.

5.	Vpišite datum v spodnji levi kot.

6.	Podpišite izjavo.

7.	Pristopno izjavo bo podpisal tudi direktor IJS.

8.	Na podlagi podpisane pristopne izjave bo Prva pokojninska družba d.d. izdelala police in vam jih poslala na vaš naslov.   

Marko Burnik, sekretar IJS

Ljubljana, 14.11.2001